సోమంచి శ్రీదేవి

సోమంచి శ్రీదేవి (సాహితి గా సుపరిచితురాలు) తెలుగు రచయిత్రి.
జీవిత విశేషాలు
సోమంచి శ్రీదేవి పశ్చిమగోదావరి జిల్లా రెడ్డి పోలవరంలో జన్మించింది. వరంగల్లు లో తపాలా శాఖలో ఉద్యోగంలో చేరి హెడ్ పోస్టు మాస్టరుగా చేసి స్వచ్ఛంద పదవీవిరమణ చేసింది. ఆమె మొదటి కథ "అనగనగా' 1978లో వనితాజ్యోతి మాసపత్రికలో అచ్చయింది. వీరివి 225కి పైగా కథలు, 9 నవలలు వివిధ పత్రికల్లో ప్రచురించబడ్డాయి. గూడు, సింధూరి, గుండెలోతు అనే కథాసంపుటాలు, నీలినక్షత్రం అనే నవల పుస్తకాలుగా వచ్చాయి. ప్రేమలోంచీ ప్రేమలోకి అనే నవలకి ఆంధ్రభూమి ప్రథమ, తిరస్కృతులు, నీకోసం నేను అనేనవలలకి ఆంధ్రభూమి ద్వితీయ 5-3-2 అనే నవలకి కినిగె ద్వితీయ బహుమతులు వచ్చాయి. సింధూరి అనే సంపుటానికి శ్రీమతి సుశీలా నారాయణ రెడ్డి అవార్డు 2005కి గాను వచ్చింది. ఎంతెంతదూరం? అనే కథకి విపుల కన్సొలేషన్ బహుమతి, శ్రీమతి రంగవల్లి ట్రస్ట్ అవార్డు వచ్చాయి. ఇవికాక కథలకు మరో ఏడెనిమిది బహుమతులు వచ్చాయి. కథలకు కాన్వాస్ పెద్దదిగా వుండాలనేది వీరి అభిప్రాయం.
మూలాలు

 బాహ్య లంకెలు 

 సోమంచి శ్రీదేవి రాసిన కథలు - కథానిలయం లో

వర్గం:పశ్చిమ గోదావరి జిల్లా రచయిత్రులు
వర్గం:తెలుగు రచయిత్రులు